480 B. J. LINTELO de GEER ORATIO 



oblivisci possem , Praeceptorcs Aestumatissimi, Goudocvere et Groenewoudi, 

 quorum tot in me coUata exstant beneficia; quoraodo ante oculos mihi non 

 versaret Heusdii imago , quem non admirati tantum sumus , parentis instar 

 etiam amavimus ; quomodo Brueysii immemor essem ; meum erit , quae 

 referre non possum , perpetuo saltern meminisse , nee indignum tantos viros 

 beneficiis cmnulasse et ornasse amicitia, utinam ne unquam appareat. 



Vos tandem, Commilitoncs conjunctissimi hujus Academiae cives, com- 

 pello. Audivistis , quomodo haec nostra doctrina creverit , quam late jam 

 pateat ejus ambitus, quid pluribus earn commendarem? Digna est pro- 

 fecto , in quam omnem operam collocemus , quam studiose et alacriter cola- 

 mus. Ecce , floruit in patria nostra semper saua jurisprudentia , banc laudem 

 tueamur, curantes ne inferiores simus proavis; caveamus ab eorum errore, 

 qui sui temporis laudatores, antiquitatem spernunt et contemnunt; sit hoc 

 nobis persuasum , jus cognosci plene non posse , nisi faeem praeferat liistoria , 

 eamque, quam nunc induit, formam non intelligi, nisi originem ejus viam- 

 que, qua eo pervenit, cognitam habeamus. Agite huic jurisprudentiae 

 conjunctis viribus alacriter et sedulo incumbamus. Non magister ad vos 

 veni , solidam doctrinam afferens, sed studiorum comitem me habebitis, et, 

 si volueritis, ducem. Quam mihi jam probastis industriam, modestiam 

 perpetuo mihi servate sitque firmum maneatque illud inter nos vinculum, 

 quod ex studiorum similitudine et amore oritur. Vobis, quoad vires sinant, 

 prodesse vestraque studia adjuvare conabor , atque quod doctrinae defuerit , 

 supplere diligentia et seduhtate. Hoc mihi in primis contingat doctrinae 

 amorem in vestris animis excitare et augere; hoc opus est, ut alacriter et 

 strenue nostra studia suscipiamus , sic demum proficere licebit , eaque quae 

 hie percepistis doctrinae elementa, fructus ferent laetissimos. Multa a vobis 

 patria exspectat, qui doctrinis operam dantes mox ea, quae nunc didice- 

 ritis conferre debebitis in vitae usum , in patriae salutem et gloriam. Earn 

 exspectationem ne destituatis, vestra erit haec cura, nostra viam monstare 

 et praeire , qua progrediendum , adhortari et excitare , quo alacriter pergatis. 

 Omnium erit nostrum omnibus animi ingeniique viribus eniti, ut doctrinae 

 floreant , vigeat Academia , patria nostra salva sit et incolumis. Faxit hoc 

 Deus Optimus Maximus. 



D I X I. 



